
DR.30.6.2010 20 

 
dari peringkat pengeluaran petani sehingga ke pemasaran. Yang terlibat adalah 
pengeksport, pengimport, pemborong, dan peruncit.  

Bagi petani berskala kecil, FAMA berusaha untuk menggalakkan mereka 
mengamalkan Peraturan 3P menerusi pendedahan melalui kursus dan taklimat 
kepada petani mengenai kepentingan pelaksanaan Peraturan 3P yang melibatkan 
pengedaran, pembungkusan, dan pelabelan dalam memberi nilai tambah kepada 
hasil keluaran mereka agar dapat bersaing di pasaran.   

Terdapat 148 program telah dijalankan pada tahun 2008, 420 program 
pada tahun 2009 dan 118 program sehingga Mac 2010. Selain itu, latihan dan 
bimbingan kepada para petani tentang kaedah penggredan hasil mengikut gred 
standard Malaysia, gred premium 1 atau 2. Bermula tahun 2008 sehingga April 
2010, FAMA telah melaksanakan sebanyak 700 program di seluruh negara 
dengan melibatkan seramai 28,943 orang peserta petani iaitu seramai 8,355 orang 
peserta dalam tahun 2008, 15,827 orang peserta pada tahun 2009 dan 4,761 
peserta sehingga April 2010.   

Pemberian labor tax Peraturan 3P secara percuma kepada kumpulan 
petani yang terpilih sahaja untuk program simulasi juga dijalankan supaya mereka 
boleh menjadi model kepada kumpulan petani lain dalam melaksanakan 
pemakaian Peraturan 3P. Sehingga Mac 2010, program ini telah dilaksanakan di 
enam kawasan.   

Selain itu, latihan secara hands on turut diberikan kepada peserta pasar 
tani untuk mengamalkan penggredan, pembungkusan dan pelabelan yang baik 
kepada setiap hasil pertanian yang dipasarkan. Program juga berbentuk seminar 
dan kursus seperti kursus teori dan praktikal penggredan, serta seminar 3P hasil 
pertanian berkualiti juga diadakan. Setiap pelaksanaan 3P ini melibatkan 200 
peserta, sementara untuk kursus teori dan praktikal adalah seramai 25 orang 
peserta. Sebanyak empat seminar 3P telah dilaksanakan di setiap negeri.   

Datuk Raime Unggi [Tenom]: Terima kasih Tuan Yang di-Pertua. Terima 
kasih Yang Berhormat Timbalan Menteri di atas jawapan tadi yang begitu panjang 
lebar.   

 Tuan Yang di-Pertua, kita melihat bahawa sektor pertanian hari ini bagi 
negara kita telah melangkah ke fasa yang baru... [Disampuk] Sekejap, baru 
hendak masuk. Apatah lagi dalam soal untuk merealisasikan hasrat Program 
Transformasi Negara yang mana kita lihat ia sebagai satu insentif yang mana turut 
diberikan untuk menggalakkan lebih ramai rakyat menceburi dalam soal pertanian.   

Kita juga melihat Tuan Yang di-Pertua, bahawa kerajaan kita telah 
menubuhkan beberapa agensi yang berkaitan untuk membantu usahawan dan 
juga mereka yang terbabit dalam sektor pertanian. Sebagai contoh, Yang 
Berhormat Timbalan Menteri ada menyatakan tadi FAMA, yang mana FAMA 
banyak mengatur pelbagai strategi seperti memperbaiki kecekapan, keberkesanan 
pengurusan, rangkaian bekalan, kecemerlangan perisikan pasaran, pengiktirafan 
jenama domestik dan juga antarabangsa serta pembangunan keupayaan. Jadi 
Tuan Yang di-Pertua, soalan tambahan saya ialah setakat manakah kukuhnya 
jenama produk kita di bawah Peraturan 3P ini, terutama pasaran domestik dan 
juga serantau? Kita tahu ada juga jenama Agromas – FAMA punya jenama di 
bawah pihak kementerian. Akan tetapi apakah hanya di bawah satu label ini 
benar-benar membantu para petani kita untuk mengembangkan produk-produk 
pertanian mereka? Terima kasih Tuan Yang di-Pertua, mohon jawapan.   



dari peringkat pengeluaran petani sehingga ke pemasaran. Yang terlibat adalah pengeksport, pengimport, pemborong, dan peruncit. Bagi petani berskala kecil, FAMA berusaha untuk menggalakkan mereka mengamalkan Peraturan 3P menerusi pendedahan melalui kursus dan taklimat kepada petani mengenai kepentingan pelaksanaan Peraturan 3P yang melibatkan pengedaran, pembungkusan, dan pelabelan dalam memberi nilai tambah kepada hasil keluaran mereka agar dapat bersaing di pasaran. Terdapat 148 program telah dijalankan pada tahun 2008, 420 program pada tahun 2009 dan 118 program sehingga Mac 2010. Selain itu, latihan dan bimbingan kepada para petani tentang kaedah penggredan hasil mengikut gred standard Malaysia, gred premium 1 atau 2. Bermula tahun 2008 sehingga April 2010, FAMA telah melaksanakan sebanyak 700 program di seluruh negara dengan melibatkan seramai 28,943 orang peserta petani iaitu seramai 8,355 orang peserta dalam tahun 2008, 15,827 orang peserta pada tahun 2009 dan 4,761 peserta sehingga April 2010. Pemberian labor tax Peraturan 3P secara percuma kepada kumpulan petani yang terpilih sahaja untuk program simulasi juga dijalankan supaya mereka boleh menjadi model kepada kumpulan petani lain dalam melaksanakan pemakaian Peraturan 3P. Sehingga Mac 2010, program ini telah dilaksanakan di enam kawasan. Selain itu, latihan secara hands on turut diberikan kepada peserta pasar tani untuk mengamalkan penggredan, pembungkusan dan pelabelan yang baik kepada setiap hasil pertanian yang dipasarkan. Program juga berbentuk seminar dan kursus seperti kursus teori dan praktikal penggredan, serta seminar 3P hasil pertanian berkualiti juga diadakan. Setiap pelaksanaan 3P ini melibatkan 200 peserta, sementara untuk kursus teori dan praktikal adalah seramai 25 orang peserta. Sebanyak empat seminar 3P telah dilaksanakan di setiap negeri. Datuk Raime Unggi [Tenom]: Terima kasih Tuan Yang di-Pertua. Terima kasih Yang Berhormat Timbalan Menteri di atas jawapan tadi yang begitu panjang lebar. Tuan Yang di-Pertua, kita melihat bahawa sektor pertanian hari ini bagi negara kita telah melangkah ke fasa yang baru... [Disampuk] Sekejap, baru hendak masuk. Apatah lagi dalam soal untuk merealisasikan hasrat Program Transformasi Negara yang mana kita lihat ia sebagai satu insentif yang mana turut diberikan untuk menggalakkan lebih ramai rakyat menceburi dalam soal pertanian. Kita juga melihat Tuan Yang di-Pertua, bahawa kerajaan kita telah menubuhkan beberapa agensi yang berkaitan untuk membantu usahawan dan juga mereka yang terbabit dalam sektor pertanian. Sebagai contoh, Yang Berhormat Timbalan Menteri ada menyatakan tadi FAMA, yang mana FAMA banyak mengatur pelbagai strategi seperti memperbaiki kecekapan, keberkesanan pengurusan, rangkaian bekalan, kecemerlangan perisikan pasaran, pengiktirafan jenama domestik dan juga antarabangsa serta pembangunan keupayaan. Jadi Tuan Yang di-Pertua, soalan tambahan saya ialah setakat manakah kukuhnya jenama produk kita di bawah Peraturan 3P ini, terutama pasaran domestik dan juga serantau? Kita tahu ada juga jenama Agromas- FAMA punya jenama di bawah pihak kementerian. Akan tetapi apakah hanya di bawah satu label ini benar-benar membantu para petani kita untuk mengembangkan produk-produk pertanian mereka? Terima kasih Tuan Yang di-Pertua, mohon jawapan.